
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1406 

11 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρεσίας 
του Πνευματικού Κέντρου Δήμου Ν. Φιλαδέλφειας. 1 
Απόκτηση της Ελληνικής Ιθαγένειας από την ομογε¬ 
νή ΤΣΕΡΔΑΚΛΗ (ΟΗΕΒϋΑΚϋ) ΤΑΤΙΑΝΑ (ΤΕΤΥΑΝΑ) 

του ΠΕΤΡΟΥ και της ΓΚΑΛΙΝΑ κ.λπ. 2 

Ανάκληση της 183/12.1.2003 απόφασης του Γενικού 
Γραμματέα Περιφέρειας Ανατολικής Μακεδονίας 
- Θράκης. 3 


Αύξηση ανωτάτου ορίου ημερών μετακίνησης εκτός 
έδρας γεωτεχνικών υπαλλήλων υπηρετούντων στη 
Δ/νση Κτηνιατρικής της Νομ. Αυτ/σης Ζακύνθου. 4 
Αύξηση ανωτάτου ορίου ημερών κίνησης εκτός έδρας 
γεωτεχνικών υπαλλήλων υπηρετούντων στην Νο¬ 
μαρχιακή Αυτ/ση Κεφαλληνίας και Ιθάκης. 5 

Ανασυγκρότηση του Περιφερειακού Γνωμοδοτικού 
Συμβουλίου Εγγειοβελτιωτικών Έργων της Δ/νσης 
ΔημοσίωνΈργων Περιφέρειας Στερεός Ελλάδας. 6 
Χορήγηση άδειας άσκησης επαγγέλματος Κοινωνι¬ 
κής Λειτουργού στη Μαρία Σαραντίδου του Χα- 


ραλάμπους. 7 

Συμπλήρωση κατάστασης οικισμών οποίους χορη¬ 
γούνται οικοδομικές άδειες από τους Δημάρχους 
ή τους Προέδρους Κοινοτήτων. 8 


Α ΠΟΦΑΣΕΙ Σ 

Αριθμ. 54518 (1) 


Τροποποίηση του Οργανισμού Εσωτερικής Υπηρεσίας 
του Πνευματικού Κέντρου Δήμου Ν. Φιλαδέλφειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν.1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν.2307/1995. 

2. Τις διατάξεις του αρθ. 8 του ν.2503/1997. 

3. Την υπ’ αριθμ. 51/2005 απόφαση του Διοικητικού 
Συμβουλίου του Πνευματικού Κέντρου Δήμου Ν. Φιλα¬ 
δέλφειας περί τροποποίησης του Οργανισμού Εσωτε¬ 
ρικής Υπηρεσίας. 

4. Την υπ’ αριθμ. 207/2005 απόφαση Δημοτικού Συμ¬ 
βουλίου του Δήμου Ν. Φιλαδέλφειας με την οποία 


εκφράζει σύμφωνη γνώμη για την τροποποίηση του 
Οργανισμού Εσωτερικής Υπηρεσίας του Πνευματικού 
Κέντρου Δήμου Ν. Φιλαδέλφειας. 

5. Τη σύμφωνη γνωμοδότηση του Γ Υπηρεσιακού Συμ¬ 
βουλίου που διατυπώθηκε στο 13/2005 πρακτικό του. 

6. Την με αριθμ. οικ. 16978/2003 απόφαση Γενικού 
Γ ραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003, αποφασίζουμε: 

Εγκρίνουμε την υπ’ αριθμ. 51/2005 απόφαση του Διοι¬ 
κητικού Συμβουλίου του Πνευματικού Κέντρου Δήμου 
Ν. Φιλαδέλφειας περί τροποποίησης του Οργανισμού 
Εσωτερικής Υπηρεσίας ως εξής: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 
ΤΟΥ ΠΝΕΥΜΑΤΙΚΟΥ ΚΕΝΤΡΟΥ 

Τις υπηρεσίες του Πνευματικού Κέντρου Δήμου Νέας 
Φιλαδέλφειας συγκροτούν οι παρακάτω διοικητικές μο¬ 
νάδες: 

- Διεύθυνση υπηρεσιών. 

- Α. Τμήμα Διοικητικών & Οικονομικών Υπηρεσιών. 

- Β. Τμήμα Πολιτιστικών Δραστηριοτήτων. 

Άρθρο 2 

ΔΙΑΡΘΡΩΣΗ ΤΩΝ ΤΜΗΜΑΤΩΝ 
ΣΕ ΤΟΜΕΙΣ ΛΕΙΤΟΥΡΓΙΩΝ 

Α. Το Τμήμα Διοικητικών & Οικονομικών Υπηρεσιών 
περιλαμβάνει τους εξής τομείς λειτουργιών: 

- Τομέας Διοικητικής υποστήριξης (Διοικητικού Συμ¬ 
βουλίου, Προέδρου, Διευθυντή, Θέματα Προσωπικού, 
Διεκπεραίωσης και Διοικητικής Μέριμνας). 

- Τομέας Πολιτιστικών Εκδηλώσεων, Επικοινωνίας, 
Προβολής και Δημοσίων Σχέσεων. 

- Τομέας Οικονομικής Υποστήριξης (Οικονομική Δι¬ 
αχείριση). 

- Τομέας Προμηθειών και Αποθήκης. 

- Τομέας Μηχανοργάνωσης - Μηχανογράφησης. 

- Τομέας Τεχνικού & Βοηθητικού Προσωπικού. 

Β. Το Τμήμα Πολιτιστικών Δραστηριοτήτων περιλαμ¬ 
βάνει τους εξής τομείς: 

- Τομέας Βιβλιοθήκης. 

- Τομέας Κέντρου Πληροφόρησης Νέων / Κέντρο Νέας 
Γ ενιάς. 

- Τ ομέας Ωδείου. 

- Τ ομέας Λαϊκού Πολιτισμού. 

- Τομέας Παραδοσιακού - Κλασσικού - Μοντέρνου 
Χορού. 

- Τομέας θεάτρου. 

- Τομέας Πινακοθήκης. 

- Τομέας Κινηματογράφου - Φωτογραφίας. 

- Τομέας Αθλητισμού. 

- Τομέας Εκδόσεων & Εκδηλώσεων λόγου. 

- Τομέας Ανάδειξης - Προστασίας Ανθρωπογενούς 
Περιβάλλοντος 

- Τομέας Εικαστικών δραστηριοτήτων 

- Τομέας Χορωδίας. 

Άρθρο 3 

ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ/ΥΠΗΡΕΣΙΑΚΩΝ 
ΜΟΝΑΔΩΝ 

1.1 Αρμοδιότητες Διεύθυνσης. 

Προΐσταται των Τμημάτων και ευθύνεται για την απο¬ 
τελεσματική και αποδοτική λειτουργία τους, προγραμ¬ 
ματίζοντας, οργανώνοντας, συντονίζοντας και ελέγχο¬ 
ντας τις δραστηριότητές τους. 

Ο Διευθυντής των υπηρεσιών πέραν των ανωτέρω 
ασκεί και τις αρμοδιότητες που του εκχωρεί ο Πρόε¬ 
δρος του Δ.Σ. με απόφασή του. 

Ειδικότερα ο Διευθυντής: 

- Παρίσταται στις συνεδριάσεις του Δ.Σ. 

- Μεριμνά για την με αποδοτικό τρόπο εκτέλεση των 
κάθε φύσης αποφάσεων του Διοικητικού Συμβουλίου και 
του Προέδρου, ενημερώνοντας τους υπευθύνους των 
Τμημάτων, παρακολουθώντας και συντονίζοντας τις 
εργασίες του συνόλου των υπηρεσιών του Π.Κ. Δ.Ν.Φ. 

- Εισηγείται στον Πρόεδρο το τετραετές και ετήσιο 
πρόγραμμα δράσης, τα οποία συντάσσονται σε συνερ¬ 
γασία με τους υπευθύνους των Τμημάτων και Τομέων. 
Μεριμνά για την έγκαιρη ετοιμασία των προϋπολογι¬ 
σμών εσόδων και δαπανών και των οικονομικών απο¬ 
λογισμών και ενημερώνει σχετικά τον Πρόεδρο του Δ.Σ. 
και το Διοικητικό Συμβούλιο. 

- Ενημερώνει τον Πρόεδρο για την πορεία υλοποίησης 
των εγκεκριμένων Προγραμμάτων και γενικά για την 
εκτέλεση των αποφάσεών του. 

- Οργανώνει, συντονίζει και ελέγχει τις δραστηριό¬ 
τητες των υπηρεσιών κατά τρόπο ώστε να υλοποιού¬ 
νται αποδοτικά και αποτελεσματικά τα προγράμματα 
δράσης ή οι συγκεκριμένες αποφάσεις και εντολές του 
Διοικητικού Συμβουλίου. 

- Προσυπογράφει όλα τα έγγραφα των υπαλλήλων 
των Τμημάτων και Τομέων που εποπτεύει. 

- Μεριμνά για την ετοιμασία των κάθε φύσης Κανο¬ 
νισμών του Κέντρου και υποβάλλει του Κανονισμούς 
αυτούς προς έγκριση από το Δ.Σ. Εισηγείται όταν χρει¬ 
άζεται, τη μεταβολή των διατάξεων των Κανονισμών 
αυτών. 

- Μεριμνά για τη βελτίωση της αποτελεσματικότητας 
των υπηρεσιών, την προσαρμογή της λειτουργίας τους 
στις ανάγκες των κατοίκων της περιοχής και τη βελτί¬ 
ωση της απόδοσης του στελεχιακού δυναμικού και των 
τεχνικών μέσων του Π.Κ. Δ.Ν.Φ. 

- Εισηγείται στον Πρόεδρο του Δ.Σ. για την κατανομή 
του προσωπικού στις διάφορες διοικητικές ενότητες 
σύμφωνα με τις υπηρεσιακές ανάγκες και τα προσόντα 
του προσωπικού. Φροντίζει γα τον καταμερισμό εργα¬ 
σίας στο προσωπικό του Κέντρου. 

- Επιμελείται της παραλαβής, του χαρακτηρισμού και 
της συσχέτισης όλων των εισερχομένων εγγράφων στα 
τμήματα του Κέντρου αλλά και της αλληλογραφίας 
εκτός αυτού και της ενημερώνει τον Πρόεδρο Δ.Σ. και 
παραδίδει στο πρωτόκολλο για πρωτοκόλληση και δι¬ 
ανομή στα τμήματα και τομείς. 


- Συντάσσει τα φύλλα ποιότητας για κάθε υπάλληλο 
κάνοντας εισήγηση στο Δ.Σ. για την προαγωγή, απόλυσή 
τους κ,λ.π. 

- Το φύλλο ποιότητας του Διευθυντή συντάσσει ο 
Πρόεδρος του Διοικητικού Συμβουλίου. 

- Το Διευθυντή απάντα ή κωλυόμενο αναπληρώνει 
ο Υπεύθυνος Τμήματος που ορίζεται με απόφαση του 
Προέδρου του Δ.Σ. 

3.2. Αρμοδιότητες Τμήματος Διοικητικών & Οικονομι¬ 
κών Υπηρεσιών: 

Α. Τομέας Διοικητικού Συμβουλίου, Προέδρου, Διευ¬ 
θυντή. 

- Παρέχει κάθε φύσης γραμματειακή υποστήριξη για 
τις ανάγκες του Δ.Σ., του Προέδρου και του Διευθυντή 
(Δακτυλογραφήσεις Ελληνικών ή ξενόγλωσσων κειμέ¬ 
νων, αναπαραγωγή εγγράφων κ.τ.λ.). 

- Μεριμνά για τη μετάφραση κειμένων. 

- Επιμελείται τη σύνταξη και κοινοποίηση της ημερήσι¬ 
ας διάταξης των Συνεδριάσεων του Διοικητικού Συμβου¬ 
λίου σύμφωνα με τις σχετικές διατάξεις του Νόμου. 

- Τηρεί τα αρχεία των αποφάσεων του Δ.Σ. και υποβά¬ 
λει αντίγραφα αυτών στην αρμόδια για έγκριση ή ενη¬ 
μέρωση Διοικητική Αρχή και στα αρμόδια τμήματα. 

- Τηρεί τα ευρετηρίων των αποφάσεων του Διοικητι¬ 
κού Συμβουλίου και επικυρώνει τα αντίγραφά τους. 

- Διεκπεραιώνει κάθε εργασία που ανατίθεται από 
το Δ.Σ. και τον Πρόεδρο, σε συνεργασία για το σκοπό 
αυτό με όλους τους Τομείς και όλα τα Τμήματα του 
Π.Κ. Δ.Ν.Φ. 

Β. Τομέας υποστήριξης Υπηρεσιών, θέματα Προσω¬ 
πικού, Διεκπεραίωση. 

- Παρέχει κάθε φύσης γραμματειακή υποστήριξη για 
τις ανάγκες των υπηρεσιών (Δακτυλογραφήσεις Ελληνι¬ 
κών ή ξενόγλωσσων κειμένων, αναπαραγωγή εγγράφων 
κ.τ.λ.) 

- Τηρεί το πρωτόκολλο εισερχομένων και εξερχο- 
μένων, καθώς και τα πρωτότυπα στο αρχείο, τηρεί το 
γενικό αρχείο του Κέντρου και διεκπεραιώνει την αλ¬ 
ληλογραφία. 

- Ευθύνεται για τη μεταφορά και διανομή της αλ¬ 
ληλογραφίας και τη διακίνηση των εγγράφων στους 
Τομείς και στα Τμήματα του Κέντρου αλλά και στο 
εκτός αυτού. 

- Χειρίζεται το τηλεφωνικό κέντρο, το φαξ και τα άλλα 
ηλεκτρονικά μέσα επικοινωνίας. 

- Τηρεί το μητρώο και το αρχείο προσωπικού. 

- Τηρεί τις διαδικασίες που σχετίζονται με τις κάθε 
φύσης διοικητικές υποθέσεις και υπηρεσιακές μεταβο¬ 
λές του προσωπικού (προσλήψεις, απολύσεις, άδειες, 
συντάξεις, βεβαιώσεις, πειθαρχικά κ.τ.λ.) 

- Χορηγεί βεβαιώσεις σε μαθητές. 

- Παρακολουθεί την εργατική και ασφαλιστική νο¬ 
μοθεσία. 

- Επιμελείται της ασφάλισης του προσωπικού (από¬ 
δοση των υπέρ τρίτων κρατήσεων και ασφαλιστικών 
εισφορών, ένσημα Ι.Κ.Α. κ.λ.π.) 

- Διεξαγωγή όλων των υπηρεσιακών ενεργειών και 
διαδικασιών για τις προσλήψεις του τακτικού και του 
επί συμβάσει προσωπικού του Πνευματικού Κέντρου. 

- Επιμέλεια της εφαρμογής του ισχύοντος κάθε φορά 
ωραρίου και της ακριβούς τήρησης αυτού από το προ¬ 
σωπικό του Πνευματικού Κέντρου. 

- Σύνταξη μισθοδοτικών καταστάσεων για όλο το προ¬ 
σωπικό και κοινοποίηση αυτών στο Τομέα Οικονομικής 
Υποστήριξης (Οικονομική Διαχείριση), μαζί με τα ανα¬ 
γκαία παραστατικά στοιχεία, ως και αντιγράφων των 

πράξεων μισθολογικών μεταβολών, παρακράτησης απο 
δοχών και επιβολής προστίμων. 

-Έκδοση πάσης φύσεων πιστοποιητικών υπηρεσιακών 
μεταβολών προσωπικού. 

- Εισήγηση για την εισαγωγή στο Υπηρεσιακό Συμ¬ 
βούλιο κάθε υπόθεσης των υπαλλήλων αρμοδιότητος 
του Υπηρεσιακού Συμβουλίου. 

- Σύνταξη των συμβάσεων του με σχέση εργασίας 
Ι.Δ. προσωπικού. 

Γ. Τομέας Πολιτιστικών Εκδηλώσεων, Επικοινωνίας, 
Προβολής και Δημοσίων Σχέσεων. 

-Έχει την ευθύνη και την υποστήριξη της παρουσίασης 
των εκδηλώσεων των σχετικών με τη μουσική, το χορό, το 
θέατρο, τον κινηματογράφο και τις εικαστικές τέχνες και 
γενικά την διοργάνωση εκθέσεων, διαλέξεων, σεμιναρίων 
με σκοπό τη διάδοση και την καλλιέργεια της ευαισθησίας 
και της αγάπης του κοινού για τις τέχνες αυτές. 

- Συνεργάζεται με τους υπεύθυνους όλων των Τομέων 
του Κέντρου για την διοργάνωση όλων των εκδηλώσεων 
του Κέντρου. 

- Για την προετοιμασία και κάλυψη των εκδηλώσεων 
αυτών ο υπεύθυνος του τομέα θα συνεργάζεται με την 
υπηρεσία Τεχνικής & Βοηθητικής Υποστήριξης που θα 
αναλαμβάνει την εξασφάλιση του εξοπλισμού και την 
εγκατάστασή του στους χώρους των εκδηλώσεων. 

- Στις δραστηριότητες της υπηρεσίας ανήκει η υλο¬ 
ποίηση του σχεδιασμού και της εφαρμογής της επι- 
κοινωνιακής πολιτικής του Κέντρου, η διαμόρφωση και 
εφαρμογή προγραμμάτων γενικής προβολής του Κέ¬ 
ντρου, επαφή με τρίτους, σχέσεις εθιμοτυπίας. 

Ειδικότερα στις αρμοδιότητες της υπηρεσίας εκτός 
άλλων συμπεριλαμβάνονταί: 

- Η επεξεργασία των προγραμμάτων του Κέντρου για 
την προώθηση της προβολής του και τη διευκόλυνση 
της προώθησης των εργασιών του (δράσης προβολής 
και δημοσιότητας). 

- Η επεξεργασία και εισήγηση προγραμμάτων που 
αποσκοπούν στη γενική προβολή του κέντρου και η 
διευκόλυνση της προώθησης των σκοπών του. 

- Η εφαρμογή των προηγούμενων προγραμμάτων (π.χ. 
οργάνωση εκδηλώσεων - εκθέσεων - συνεντεύξεων 
- έκδοση δελτίων τύπου - προετοιμασία και επιμέλεια 
άρθρογραφίας κ.τ.λ.). 

- Η συστηματική αποδελτίωση του ημερήσιου και πε¬ 
ριοδικού Τύπου, διάχυση των πληροφοριών μέσα στο 
Κέντρο και τήρηση σχετικού αρχείου. 

- Η ενημέρωση του κοινού πάνω στην αποστολή και 
στις εκδηλώσεις του κέντρου και η προβολή τους με 
κάθε πρόσφορο μέσο. 

- Η σύνταξη και έκδοση ενημερωτικών φυλλαδίων για 
τον τύπο, η παρακολούθηση του ημερήσιου και περι¬ 
οδικού τύπου και η διευκόλυνση των δημοσιογράφων 
για την γενικότερη ενημέρωσή τους σε θέματα που 
αφορούν τις εκδηλώσεις και γενικά τις δραστηριότητες 
του Κέντρου. 

- Η μέριμνα για την προβολή και διαφήμιση όλων των 
εκδηλώσεων, καθώς και η έκδοση, διακίνηση και διάθεση 
υλικού που έχει σχέση με αυτές (προγράμματα, βιβλία, 
αφίσες δίσκοι, κασέτες κ.τ.λ.) 

- Η δημιουργία επαφών και η συνεργασία με υπουρ¬ 
γεία, δημόσιους ή ιδιωτικούς φορείς, πολιτιστικούς 
συλλόγους και γενικότερα με πολιτιστικούς φορείς 
της πόλης, της χώρας και του εξωτερικού για θέματα 
σχετικά με τις εκδηλώσεις. 

- Η συνεργασία με πολιτιστικούς φορείς της πόλης για 
θέματα πολιτιστικών και κοινωνικών γενικά δραστηριο¬ 


τήτων, καθώς και η συνεργασία με τους πολιτιστικούς 
και λοιπούς συλλόγους για την παροχή κάθε δυνατής 
βοήθειας. 

- Η εποπτεία στη λήψη και εκτύπωση φωτογραφικού 
υλικού που αφορά εκδηλώσεις του Κέντρου. 

- Η έκδοση ενημερωτικών εντύπων, κειμένων διαλέξε¬ 
ων και σεμιναρίων που θα αποφασίζει το Δ.Σ. 

Δ. Τομέας Οικονομικής Υποστήριξης (Οικονομική Δι¬ 
αχείριση). 

- Διαχειρίζεται τα Έσοδα -Έξοδα. 

- Συντάσσει τον ετήσιο οικονομικό προϋπολογισμό 
και απολογισμό. 

- Ευθύνεται για το διαρκή έλεγχο τήρησης του ετήσιου 
προϋπολογισμού. 

- Καταρτίζει - διεκπεραιώνει και ελέγχει τις καταστά¬ 
σεις μισθοδοσίας προσωπικού. 

- Συγκεντρώνει τα παραστατικά και τα απαραίτητα 
δικαιολογητικά που αφορούν έσοδα ή δαπάνες του Κέ¬ 
ντρου, ενεργεί τις εισπράξεις και πληρωμές με ειδική 
εντολή, εκδίδει και ελέγχει τη νομιμότητα των χρημα¬ 
τικών ενταλμάτων πληρωμής και προωθεί αυτά στην 
ταμειακή Υπηρεσία του Δήμου Νέας Φιλαδέλφειας. 

- Τηρεί τα λογιστικά και διαχειριστικά βιβλία του Κέ¬ 
ντρου. 

- Η οικονομική διαχείριση του Κέντρου διεξάγεται με 
βάση τις ισχύουσες, κάθε φορά διατάξεις περί οικο¬ 
νομικής διοίκησης και Δημόσιου λογιστικού. Δαπάνη ή 
ανάληψη χρηματικής υποχρέωσης δεν εγκρίνεται αν δεν 
υπάρχει πίστωση γραμμένη στον προϋπολογισμό. Κάθε 
είσπραξη ή δαπάνη γίνεται με τριπλότυπο είσπραξης και 
χρηματικό ένταλμα. Κατά τη σύνταξη του προϋπολογι¬ 
σμού προβλέπεται κονδύλι για απρόβλεπτα έξοδα. 

Ε. Τομέας Προμηθειών και Αποθήκης. 

- Επιμελείται και ενεργεί όλες τις διαδικασίες για την 
παραγγελία των προμηθειών και την έγκαιρη παραλαβή 
των κάθε είδους προμηθευόμενων υλικών και ειδών. 

- Επιμελείται τον εφοδιασμό των υπηρεσιών με τα 
αναγκαία για τη λειτουργία τους είδη και μεριμνά για 
την έγκαιρη προμήθειά τους. 

- Συνεργάζεται με τους υπεύθυνους των τμημάτων 
καλλιτεχνικής παιδείας και συγκεντρώνει τις ανάγκες 
για την καλύτερη λειτουργία και δράση αυτών. 

- Παρακολουθεί τις τιμές των ειδών (έρευνα αγοράς) 
και ενημερώνει τον πρόεδρο και τις επιτροπές προμη¬ 
θειών σχετικά με αυτές. 

- Συντάσσει πρωτόκολλα παραλαβής των προμηθευ¬ 
όμενων ειδών και μεριμνά για τη σύγκληση της επιτρο¬ 
πής η οποία παραλαμβάνει τα είδη και υπογράφει τα 
σχετικά πρωτόκολλα. 

- Παραλαμβάνει τις προσφορές και τα τιμολόγια από 
τους προμηθευτές και αφού ολοκληρώσει το σχετικό 
φάκελο προμήθειας με όλα τα απαιτούμενα δικαιολογη- 
τικά (εφημερίδες δημοσιεύσεων, διακηρύξεις, συγγραφή 
υποχρεώσεων, μελέτες, πρακτικά, αποφάσεις Δ.Σ., πρω¬ 
τόκολλα παραλαβής, έκθεση ανάληψης δαπάνης κ.τ.λ.) 
τα διαβιβάζει εις διπλούν και νομίμως επικυρωμένα στο 
τομέα οικονομικής υπηρεσίας για την έκδοση χρημα¬ 
τικών ενταλμάτων. 

- Επιμελείται για την έγκαιρη έναρξη των απαιτου- 
μένων προμηθευτικών διαδικασιών (πρόχειρος διαγω¬ 
νισμός, δημοπρασία ή απ’ ευθείας ανάθεση) σύμφωνα 
με τους εκάστοτε ισχύοντες κανονισμούς προμηθειών 
των ΟΤΑ. 

- Φροντίζει με τη βοήθεια της Τεχνικής & Βοηθητικής 
Υπηρεσίας για την ασφαλή φύλαξη και καλή συντήρηση 
του αποθηκευμένου υλικού - εξοπλισμού. 

- Τηρεί ιδιαίτερους φακέλους για την κάθε είδους 
προμήθεια. 

- Τηρεί και ενημερώνει τα προβλεπόμενα από το Νόμο 
βιβλία. 

- Φροντίζει για την καταγραφή και τήρηση Βιβλίου 
μητρώου της ακίνητης και της κινητής περιουσίας του 
Κέντρου. 

- Επιμελείται την τήρηση αρχείου κληροδοτημάτων 
και μεριμνά για την αξιοποίησή τους. 

- Τηρεί αρχείο ακινήτων και διενεργεί δημοπρασίες 
για την μίσθωσή τους. 

- Παρακολουθεί τις αναπροσαρμογές των μισθώσεων 
και την σωστή τήρηση των συμφωνητικών. 

- Μεριμνά για την τήρηση των διαδικασιών παραλα¬ 
βής, αποθήκευσης, χορήγησης και παρακολούθησης των 
αναλώσιμων και των πάγιων υλικών. 

ΣΤ. Τομέας Μηχανοργάνωσης - Μηχανογράφησης. 

- Επιμελείται και ενεργεί για την οργάνωση και σωστή 
λειτουργία του μηχανογραφικού συστήματος (δικτύου 
και εξοπλισμού) του Νομικού Προσώπου. 

- Προτείνει λύσεις για την προμήθεια μηχανογραφικού 
και άλλου παρεμφερούς μηχανολογικού εξοπλισμού και 
προγραμμάτων Η/Υ. 

- Επιμελείται την συντήρηση του μηχανογραφικού 
συστήματος του Νομικού Προσώπου. 

- Συνεργάζεται στενά με την αντίστοιχη υπηρεσία του 
Δήμου Νέας Φιλαδέλφειας. 

Ζ. Τομέας Τεχνικού & Βοηθητικού Προσωπικού. 

-Έχει την ευθύνη της τεχνικής υποστήριξης των εκ¬ 
δηλώσεων. 

- Φροντίζει για την εγκατάσταση και λειτουργία του 
απαραίτητου εξοπλισμού για τη μεταφορά, τοποθέτηση 
ή σύνθεσή τους στις σκηνές και γενικότερα στους δια¬ 
μορφωμένους χώρους των εκδηλώσεων καθώς και για 
τον χειρισμό και λειτουργία τους κατά τον χρόνο των 
εκδηλώσεων και των γενικών δοκιμών αυτών. 

- Φροντίζει για τη φύλαξη, τη συντήρηση και διατή¬ 
ρηση σε καλή κατάσταση των ηχητικών και φωτιστικών 
εγκαταστάσεων καθώς και την ασφάλεια αποθήκευσής 
τους, την καθαριότητα αυτών. 

- Συντάσσει σχετικές εκθέσεις που αφορούν την συ¬ 
ντήρηση, βελτίωση και λειτουργία αυτών και ενημερώνει 
έγκαιρα το Δ.Σ. 

- Συνεργάζεται με τους τομείς πολιτιστικών εκδη¬ 
λώσεων και προμηθειών και εισηγείται τις αναγκαίες 
προμήθειες τεχνολογικού εξοπλισμού. 

- Τηρεί βιβλίο κίνησης τεχνολογικού και λοιπού εξο¬ 
πλισμού. 

- Φροντίζει στο μέτρο του δυνατού για την καλή λει¬ 
τουργία και συντήρηση των εγκαταστάσεων και κτιρίων 
του Πνευματικού Κέντρου. 

- Φροντίζει για την καθαριότητα των εσωτερικών και 
εξωτερικών χώρων των κτιρίων του Πνευματικού Κέ¬ 
ντρου. 

- Περιποιείται τα φυτά εσωτερικού & εξωτερικού χώ¬ 
ρων των κτιρίων του Πνευματικού Κέντρου. 

- Φροντίζει εν γένει για την εύρυθμη λειτουργία των 
εγκαταστάσεων και κτιρίων του Νομικού Προσώπου. 

3.3. Τμήμα Πολιτιστικών Δραστηριοτήτων. 

Στην αρμοδιότητα του Τμήματος αυτού ανήκουν: 

- Η διοργάνωση ποικίλων εκδηλώσεων πνευματικού, 
καλλιτεχνικού, ψυχαγωγικού και γενικά πολιτιστικού 
χαρακτήρα όπως: διαλέξεις, προβολές ταινιών επιστη¬ 
μονικού, επιμορφωτικού και ψυχαγωγικού περιεχομέ¬ 
νου, απαγγελίες, θεατρικά έργα, δημόσιες συζητήσεις 
σε θέματα κοινού ενδιαφέροντος, εκθέσεις εικαστικών 


τεχνών, φωτογραφίας ή άλλων ντοκουμέντων, μουσικές 
εκδηλώσεις, εκδηλώσεις λαογραφικού περιεχομένου, 
λογοτεχνικές εκδηλώσεις, κουκλοθέατρο και θέατρο 
σκιών, εκδρομές-ξεναγήσεις, δημιουργία σκακιστικού 
τμήματος και επιτραπέζιας αντισφαίρισης. 

- Οι επιμορφωτικές λειτουργίες και δράσεις με την 
προσέγγιση των πολιτών στις διάφορες μορφές τέ¬ 
χνης. 

- Δημιουργία - λειτουργία - στήριξη των ερασιτε¬ 
χνικών ομάδων (μουσικά σχήματα - χορωδία - χορό 
- θέατρο κ.τ,λ.). 

- Συνεργασία με αντίστοιχους φορείς του εσωτερικού 
και εξωτερικού. 

- Προώθηση θεσμοθετημένων πολιτιστικών εκδηλώ¬ 
σεων των ερασιτεχνικών ομάδων του Κέντρου. 

- Προβολή του επιμορφωτικού - καλλιτεχνικού έργου 
των ερασιτεχνικών ομάδων του Κέντρου. 

- Όλοι οι τομείς δύνανται να διοργανώνουν σε συ¬ 
νεργασία με το τμήμα πολιτιστικών δραστηριοτήτων, 
διαλέξεις, σεμινάρια, μαθήματα, συμπόσια, ημερίδες, 
φεστιβάλ. 

Α. Τομέας Βιβλιοθήκης. 

- Εμπλουτισμός της συλλογής της Βιβλιοθήκης με 
έντυπο και μη έντυπο υλικό. 

- Επιλογή υλικού σε συνεργασία με την αρμόδια επιτρο¬ 
πή του Δ.Σ. και το γραφείο Προμηθειών και Αποθήκης. 

- Συγκέντρωση προτάσεων από τους αναγνώστες για 
συμπλήρωση ελλείψεων της Βιβλιοθήκης. 

- Βιβλιογραφική επεξεργασία του έντυπου υλικού βι¬ 
βλιοθήκης (βιβλίων, περιοδικών, τοπικών και ιστορικών 
αρχείων κ.τ.λ.) 

- Επισήμανση ελλείψεων για υλικό υποδομής και υπο¬ 
βολή προτάσεων στην αρμόδια επιτροπή. 

- Ευθύνη για την έκδοση καταλόγων της συλλογής της 
βιβλιοθήκης ή σε ηλεκτρονική μορφή σε όποια μορφής 
κριθεί χρήσιμο για την ευχερή πρόσβαση των χρηστών 
της βιβλιοθήκης στη συλλογή της. 

-Έκδοση άλλων ειδικών βιβλιογραφικών ή βιβλιογρα¬ 
φικών δελτίων. 

- Καταγραφή - δανεισμός του δανειζόμενου υλικού 
της βιβλιοθήκης και εγγραφή νέων μελών. 

- Προετοιμασία και αποστολή για βιβλιοδεσία υλικού 
συντήρησης, εισήγηση εκποίησης άχρηστου υλικού. 

- Προβολή του έργου της Βιβλιοθήκης μέσω: α) διορ¬ 
γάνωσης εκθέσεων, διαλέξεων, εκδηλώσεων, β) έκδοση 
διαφόρων εντύπων, π.χ. αφισών, καταλόγων, ενημερω¬ 
τικών δελτίων κ.τ,λ. 

- Συνεργασία με άλλες βιβλιοθήκες και κέντρα πληρο¬ 
φόρησης καθώς και με όλους τους φορείς εκπαίδευσης 
το Δήμου. 

- Απογραφή του υλικού της Βιβλιοθήκης, σύνταξη ετήσι¬ 
ας έκθεσης, στατιστικά στοιχεία, τήρηση πεπραγμένων 

- Διαλέξεις - σεμινάρια - μαθήματα - συμπόσια - ημε¬ 
ρίδες. 

Β. Τομέας Κέντρου Πληροφόρησης Νέων / Κέντρου 
Νέας Γενιάς. 

- Συλλογή και παροχή πληροφόρησης στους νέους 
(σε θέματα εκπαίδευσης, επαγγελματικής κατάρτισης, 
επιμόρφωσης, απασχόλησης, ελεύθερου χρόνου, αθλη¬ 
τισμού και τουρισμού, οικολογίας και περιβάλλοντος, 
συμμετοχής, πληροφόρησης για τη Δημόσια Διοίκηση). 
Σύνδεση με τις κύριες ελληνικές και ευρωπαϊκές τρά¬ 
πεζες δεδομένων. 

- Διευκολύνει την προσέγγιση και χρήση νέων τεχνο¬ 
λογιών. Το προσωπικό ενημερώνει και καθοδηγεί. Χρήση 
Η/Υ για απευθείας σύνδεση με το ίηΐβιτιβί. 

- Παροχή συμβουλευτικής στήριξης. 

- Διοργάνωση πολιτιστικών εκδηλώσεων για νέους σε 
συνεργασία με τον τομέα πολιτιστικών εκδηλώσεων. 
Υλοποίηση προγραμμάτων για νέους και σε συνεργασία 
με τους τοπικούς φορείς. 

- Ανταλλαγή νέων (εθνικό, διεθνή προγράμματα). Ενη¬ 
μέρωση και υποστήριξη για τις δράσεις ευρωπαϊκών 
προγραμμάτων για νέους. 

- Μαθήματα πληροφορικής. 

- Επαγγελματικός προσανατολισμός. 

- Εθελοντισμός 

Γ. Ωδείο. 

Εκμάθηση κλασικών οργάνων. 

Θεωρητική κατάρτιση στη μουσική. 

Παραδοσιακό Τραγούδι. 

Εκμάθηση Παραδοσιακών οργάνων. 

Βυζαντινή Μουσική. 

Κλασικό τραγούδι. 

Χορωδία (παιδική-παραδοσιακή-ενηλίκων). 

Δ. Λαϊκού Πολιτισμού. 

Λαογραφία - Λαϊκή Τέχνη. 

Ε. Χορός. 

Παραδοσιακοί χοροί. 

Κλασσικός - μοντέρνος χορός. 

Δημόσιες εμφανίσεις. 

ΣΤ. Θέατρο 

Παιδική σκηνή 

Θεατρικό παιχνίδι. 

Ερασιτεχνική σκηνή. 

Επιμορφωτικές δραστηριότητες. 

Θεατρικές παραστάσεις. 

Θέατρο σκιών. 

Κουκλοθέατρο. 

Ζ. Τομέας Πινακοθήκης. 

- Σκοπός της Πινακοθήκης είναι η συλλογή έργων τέ¬ 
χνης από δωρεές ή αγορά, η προβολή των καλλιτεχνών 
- δημιουργών, η αισθητική αγωγή του λαού, η διάσωση 
και συντήρηση των καλλιτεχνικών μας θησαυρών. 

Ο κατά την προηγούμενη παράγραφο σκοπός της Πι¬ 
νακοθήκης εκπληρώνεται: 

- Με τη συγκέντρωση έργων ζωγραφικής, γλυπτικής, 
χαρακτικής και άλλων ειδών τέχνης. 

- Με τη συντήρηση και ασφαλή διαφύλαξή τους, την 
ορθή μέθοδο έκθεσής τους και την κατά συλλογές και 
είδη ταξινόμησής τους. 

- Με τη διοργάνωση και πραγματοποίηση εκπαιδευτι¬ 
κών προγραμμάτων, σεμιναρίων και διαλέξεων. 

- Με τη σύνταξη - δημοσίευση καταλόγων και αναλύ¬ 
σεων των έργων και δημιουργία Βιβλιοθήκης με βιβλία 
των εικαστικών και άλλων τεχνών. 

-Με την οργάνωση εκθέσεων: 

Ζωγραφικής 
Αγιογραφίας 
Πλαστικής 
Κατασκευές κολάζ. 

Ψηφιδωτού. 

Υαλογραφίας. 

την συνεργασία και ανταλλαγή εμπειριών με παρεμ¬ 
φερή Ιδρύματα και Οργανισμούς 

Η. Κινηματογράφος - Φωτογραφία. 

- Διδασκαλία τέχνης κινηματογράφου, νίάθο και φω¬ 
τογραφίας.. 

- Διοργάνωση κινηματογραφικών προβολών, νίάθο και 
γυρισμάτων ταινιών. 


Θ. Αθλητισμός. 

Σκάκι 

Συνεργασία με αθλητικά σωματεία. 

Επιτραπέζια παιχνίδια. 

I. Εκδόσεις - εκδηλώσεις λόγου. 

Κ. Τομέας Ανάδειξης - Προστασίας Ανθρωπογενούς 
Περιβάλλοντος. 

Ιστορικό 

Αρχαιολογικό. 

Μουσεία. 

Περιβαλλοντική Εκπαίδευση. 

Αγωγή Υγείας. 

Λ. Τομέας Εικαστικών Δραστηριοτήτων. 

Ο σκοπός του τομέα εκπληρώνεται με την οργάνωση 
και λειτουργία Τμημάτων Ερασιτεχνικής Δημιουργίας 
στους τομείς: 

Ζωγραφικής 

Αγιογραφίας. 

Πλαστικής. 

Κατασκευές (κούκλα, μαριονέτα, μάσκα, χειρο¬ 
τεχνία κ.λ.π.) 

Κολάζ. 

Ψηφιδωτού. 

Υαλογραφίας 

Μ. Τομέας Χορωδίας. 

Παιδική χορωδία. 

Χορωδία ενηλίκων. 

Παραδοσιακή χορωδία. 

Άρθρο 4 

ΔΙΑΡΘΡΩΣΗ ΘΕΣΕΩΝ ΠΡΟΣΩΠΙΚΟΥ 

Α. Τακτικές Οργανικές Θέσεις: 

- 2 Θέσεις κλάδου ΠΕΙ Διοικητικού - Οικονομικού με 
βαθμούς Δ-Α 

- 1 Θέση κλάδου ΤΕ1 Βιβλιοθηκονόμων με βαθμούς 
Δ-Α 

- 2 Θέσεις κλάδου ΤΕ17 Διοικητικού - Λογιστικού με 
βαθμούς Δ-Α 

-1 Θέση κλάδου ΤΕ Πληροφορικής με βαθμούς Δ-Α 

-1 Θέση κλάδου ΔΕ Πληροφορικής με βαθμούς Δ-Α 

-1 Θέση κλάδου ΔΕΙ Διοικητικού - Λογιστικού με βαθ¬ 
μούς Δ-Α 

- 2 Θέσεις κλάδου ΔΕΙ Διοικητικού με βαθμούς Δ-Α 

-1 Θέση κλάδου ΔΕ30 Τεχνίτη - Συντηρητή με βαθ¬ 
μούς Δ-Α 

- 2 θέσεις κλάδου ΥΕ16 Καθαριστών με βαθμούς Ε-Β 

Β. Προσωρινές - Προσωποπαγείς Οργανικές Θέσεις: 

- 1 Θέση κλάδου ΤΕ1 Βιβλιοθηκονόμων με βαθμούς 
Δ-Α 

- 1 Θέση κλάδου ΔΕ38 Χειριστών Η/Υ με βαθμούς 
Δ-Α 

-1 Θέση κλάδου ΔΕΙ Διοικητικού με βαθμούς Δ-Α 

Η Υπηρεσία του Πνευματικού Κέντρου οφείλει να 
φροντίζει για τη συνεχή ενημέρωση και εκπαίδευση 
των υπαλλήλων της, με συμμετοχή σε συνέδρια, σεμι¬ 
νάρια και γενικά σε οτιδήποτε εξασφαλίζει τη συνεχή 
πληροφόρηση. 

Τα καθήκοντα και οι υποχρεώσεις του ανωτέρω προ¬ 
σωπικού περιγράφονται ενδεικτικά και όχι περιοριστι¬ 
κά. 

Αποτελούν τη γενική περιγραφή της θέσης εργασίας 
όπως θα εξειδικεύεται με απόφαση της Διοίκησης. Επο¬ 
μένως είναι δυνατό να ανατίθεται στο προσωπικό που 
τις στελεχώνει, καθήκοντα που δεν αναφέρονται ρητά 
στον παρόντα οργανισμό, αλλά εντάσσονται στο ουσι¬ 
αστικό περιεχόμενο του ρόλου της κάθε ενότητας. 

Άρθρο 5 

Η πλήρωση των παραπάνω θέσεων γίνεται σύμφωνα 
με τις ισχύουσες κάθε φορά διατάξεις. 

Κατά την προκήρυξη του Ν.Π. για την πλήρωση των 
παραπάνω θέσεων και με αποφάσεις του Διοικητικού 
Συμβουλίου κατά περίπτωση, εξειδικεύονται τα απαραί¬ 
τητα προσόντα (τίτλοι σπουδών κ.τ.λ.). Επίσης ζητούνται 
υποχρεωτικά και επιπλέον προσόντα (εμπειρία, ξένη 
γλώσσα, χρήση Η/Υ κ.τ.λ.) 

Κατά τη δημοσίευση του παρόντος οργανισμού το 
υπάρχον μόνιμο προσωπικό του Πνευματικού Κέντρου 
καταλαμβάνει αντίστοιχες θέσεις κατά κλάδο και ειδι¬ 
κότητα με αυτή που υπηρετεί με απόφαση Προέδρου 
Δ.Σ. 

Άρθρο 6 

Το προσωπικό θα εργάζεται σε πλήρες ωράριο που 
θα καθορίζεται ανάλογα με τις ανάγκες της υπηρεσίας 
και τα καθήκοντα, που θα προσαρμόζονται με απόφαση 
Προέδρου. 

Άρθρο 7 

Στη Διεύθυνση πρόΐσταται ο ανώτερος κατά βαθμό 
και ο αρχαιότερος μόνιμος υπάλληλος, που υπηρετεί 
στο Νομικό Πρόσωπο, κλάδου ΠΕ. Αν δεν υπάρχει υπάλ¬ 
ληλος του παραπάνω κλάδου, ορίζεται προσωρινά ο 
αρχαιότερος κλάδου Τ.Ε. 

Σε κάθε Τμήμα του Νομικού Προσώπου πρόΐσταται 
ο ανώτερος κατά βαθμό και ο αρχαιότερος μόνιμος 
υπάλληλος, που υπηρετεί στην ίδια οργανωτική μονά¬ 
δα, κλάδων ΠΕ ή ΤΕ ή ΔΕ, ανά τμήμα που ορίζεται με 
απόφαση Προέδρου Δ.Σ. 

Τον Προϊστάμενο τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος που υπηρετεί στην 
ίδια οργανωτική μονάδα, που ορίζεται με απόφαση Προ¬ 
έδρου Δ.Σ. 

Η κατανομή του προσωπικού στις διάφορες υπηρε¬ 
σίες, τμήματα και τομείς του Νομικού Προσώπου, η 
τοποθέτηση των προϊσταμένων Δ/ντών, τμημάτων και 
τομέων, στις προβλεπόμενες με τον παρόντα οργα¬ 
νισμό αντίστοιχες οργανικές μονάδες και η ανάθεση 
των καθηκόντων του προσωπικού γίνεται με απόφαση 
του Προέδρου του Δ.Σ., κατά τις ισχύουσες κάθε φορά 
διατάξεις και αναλόγως των υπηρεσιακών αναγκών. 

Άρθρο 8 

ΠΡΟΣΩΠΙΚΟ ΕΠΟΧΙΑΚΩΝ ΑΝΑΓΚΩΝ 

Εικοσιπέντε (25) θέσεις, διαφόρων ειδικοτήτων, προ¬ 
σωπικού με σχέση εργασίας ιδιωτικού δικαίου ορισμέ¬ 
νου χρόνου, που θα προσλαμβάνεται σύμφωνα με τις 
ισχύουσες διατάξεις για την αντιμετώπιση εποχιακών 
ή άλλων περιοδικών ή πρόσκαιρων αναγκών. 

Άρθρο 9 

ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ 

Το Νομικό Πρόσωπο μπορεί να προσλαμβάνει ως εξω¬ 
τερικούς συνεργάτες προσωπικό με Σύμβαση Μίσθωσης 
Έργου, για εργασίες που δεν ανάγονται στον κύκλο 
των συνήθων καθηκόντων των υπαλλήλων του Νομι¬ 
κού Προσώπου ή οσάκις δεν είναι δυνατή η πρόσληψη 
του απαιτούμενου εξειδικευμένου προσωπικού ώστε 
να καλύπτει όλο το φάσμα των δραστηριοτήτων του 
Νομικού Προσώπου και των οποίων τα καθήκοντα και οι 
υποχρεώσεις θα καθορίζονται κάθε φορά με απόφαση 
του Δ.Σ. 


ΤΕΛΙΚΕΣ ΔΙΑΤΑΞΕΙΣ 

Από τις διατάξεις της παρούσας απόφασης προκα- 
λείται δαπάνη ύψους 282.000 € περίπου σε βάρος του 
προϋπολογισμού του Πνευματικού Κέντρου Δήμου Νέας 
Φιλαδέλφειας οικ. έτους 2005 στην περίπτωση που κα¬ 
λυφθούν όλες οι θέσεις, για τα επόμενα έτη το ποσό 
αυτό δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2005 

Με εντολή Γενικού Γραμματέα Περιφέριεας 
Η Διευθύντρια 
ΚΩΝ. ΤΣΟΓΚΑ 

-♦- 

( 2 ) 

Απόκτηση της Ελληνικής Ιθαγένειας από την ομογενή 
ΤΣΕΡΔΑΚΛΗ (ΘΗΕΒΩΑΚϋ) ΤΑΤΙΑΝΑ (ΤΕΤΥΑΝΑ) του 
ΠΕΤΡΟΥ και της ΓΚΑΛΙΝΑ κ.λπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

1. Με την υπ’ αριθμ. Φ.16525/2940/23.9.2005 απόφαση του 
Γενικού Γραμματέα Περιφέρειας Αττικής γίνεται απο¬ 
δεκτή η αίτηση της ομογενούς ΤΖΕΡΜΚΛΗ(ΟΗΕΒϋΑΚΙ_Ι) 
ΤΑΤΙΑΝΑ(ΤΕΤΥΑΝΑ) του ΠΕΤΡΟΥ και της ΓΚΑΛΙΝΑ, περί 
αποκτήσεως της Ελληνικής Ιθαγένειας, σύμφωνα με τις 
διατάξεις 15 και 35 του ν.3284/10.11.2004(ΦΕΚ 217 Ά) «Περί 
κυρώσεως του Κώδικα της Ελληνικής Ιθαγένειας». 

2. Με την υπ’ αριθμ. Φ. 8632/οικ.9105/23.9.2005 απόφα¬ 
ση του Γενικού Γραμματέα Περιφέρειας Αττικής γίνε¬ 
ται αποδεκτή η αίτηση της ομογενούς ΑΟΑΝΑΣΙΑΔΗ 
(ΑΡΑΝΑδΙΑϋΙ) ΝΤΙΑΝΑ (ΩΙΑΝΑ) του ΒΑΛΙ και της ΡΑΑΝΑ, 
περί αποκτήσεως της Ελληνικής Ιθαγένειας σύμφωνα με 
τις διατάξεις 15 και 35 του ν. 3284/10.11.2004 (ΦΕΚ 217 Α') 
«Περί Κυρώσεως του Κώδικα της Ελληνικής Ιθαγένειας». 

3. Με την υπ’ αριθμ. Φ. 15880/4246/23.9.2005 απόφαση 
του Γενικού Γραμματέα Περιφέρειας Αττικής γίνεται 
αποδεκτή η αίτηση του ομογενούς ΑΒΡΑΜΙΑΗ(ΑΒΒΑΜΟ) 
ΒΛΑΔΙΜΗΡΟΥ (Ν/ΙΆΩΙΜΙΒ) του ΜΙΧΑΗΛ και της ΟΛΓΑΣ, 
περί αποκτήσεως της Ελληνικής Ιθαγένειας, σύμφωνα 
με τις διατάξεις 15 και 35 του ν. 3284/10.11.2004 (ΦΕΚ 
217 Α') «Περί Κυρώσεως του Κώδικα της Ελληνικής Ιθα¬ 
γένειας». 

4. Με την υπ’ αριθμ. Φ.16791/οικ.9106/23.9.2005 από¬ 
φαση του Γενικού Γραμματέα Περιφέρειας Αττικής 
γίνεται αποδεκτή η αίτηση του ομογενούς ΣΑΧΙΝΙΔΗ 
(5ΗΑΚΗΙΝΟ) ΚΩΝΣΤΑΝΤΙΝΟΥ (ΚΟδΤΥΑΝΤΥΝ) του ΓΕ¬ 
ΩΡΓΙΟΥ και της ΟΛΓΑΣ, περί αποκτήσεως της Ελλη¬ 
νικής Ιθαγένειας σύμφωνα με τις διατάξεις 15 και 35 
του ν.3284/10.11.2004 (ΦΕΚ 217 Α’) «Περί Κυρώσεως του 
Κώδικα της Ελληνικής Ιθαγένειας». 

5. Με την υπ’ αριθμ. Φ.5243/οικ.9107/23.9.2005 απόφα¬ 
ση του Γενικού Γραμματέα Περιφέρειας Αττικής γί¬ 
νεται αποδεκτή η αίτηση του ομογενούς ΚΑΠΝΑΤΙΔΗ 
(ΚΑΡΝΑΤΟ) ΓΕΩΡΓΙΟΥ (ΟΕΟΒΟΙΥ) του ΚΩΝΣΤΑΝΤΙΝΟΥ 
και της ΧΑΡΙΚΛΕΙΑΣ, περί αποκτήσεως της Ελληνικής 
Ιθαγένειας σύμφωνα με τις διατάξεις 15 και 35 του 
ν.3284/10.11.2004 (ΦΕΚ 217 Α') «Περί Κυρώσεως του Κώ¬ 
δικα της Ελληνικής Ιθαγένειας». 

6. Με την υπ’ αριθμ. Φ.20225/5262/23.9.2005 απόφαση 
του Γενικού Γραμματέα Περιφέρειας Αττικής γίνεται 
αποδεκτή η αίτηση της ομογενούς ΚΑΡΑΜΑΝ(ΚΑΒΑΜΑΝ) 
ΤΕΤΙΑΝΑ (ΤΕΤΥΑΝΑ) του ΑΝΤΡΙ και της ΓΑΛΗΝΑ, περί 
αποκτήσεως της Ελληνικής Ιθαγένειας σύμφωνα με τις 
διατάξεις 15 και 35 του ν.3284/10.11.2004 (ΦΕΚ 217 Α') 

«Περί Κυρώσεως του Κώδικα της Ελληνικής Ιθαγένειας» 
καθώς και ο εξελληνισμός του ονοματεπωνύμου της 
από ΚΑΡΑΜΑΝ ΤΕΤΙΑΝΑ σε ΚΑΡΑΜΑΝΙΔΗ ΤΑΤΙΑΝΑ. 

Με εντολή Γενικού Γραμματέα Περιφέρειας 

Η Γ ενική Διευθύντρια Περιφέρειας 
ΑΙΚΑΤΕΡΙΝΗ ΓΙΑΒΑΣΗ 
-♦- 

( 3 ) 

Ανάκληση της 183/12.1.2003 απόφασης του Γενικού 
Γραμματέα Περιφέρειας Ανατολικής Μακεδονίας 
- Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 4310/20.9.2005 απόφαση ανάκλησης 
του Γ ενικού Γ ραμματέα Περιφέρειας Ανατολικής Μακε¬ 
δονίας - Θράκης, ανακαλείται η υπ’ αριθμ. 183/12,1.2003 
απόφασή του, η οποία εκδόθηκε σύμφωνα με τις διατά¬ 
ξεις του ν. 2790/2000 και ν. 2910/2001, περί απόκτησης 
της Ελληνικής Ιθαγένειας του Πουρσανίδη Χρήστου 
του Αναστάς και των ανηλίκων παιδιών του Ρόζας και 
Αναστασίου (ΦΕΚ 161/30.1.2004). 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

Αριθμ. 7780 (4) 

Αύξηση ανωτάτου ορίου ημερών μετακίνησης εκτός 
έδρας γεωτεχνικών υπαλλήλων υπηρετούντων στη 
Δ/νση Κτηνιατρικής της Νομ. Αυτ/σης Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1 ) Τις διατάξεις του ν. 2503/1997. 

2) Τις διατάξεις του άρθρου 2 παρ. 3 του ν. 2685/1999 
«Κάλυψη δαπανών μετακινουμένων υπαλλήλων εντός 
και εκτός Επικράτειας και άλλες διατάξεις». 

3) Τις όμοιες του άρθρου 25 παρ. 6 του ν.2738/1999 
με τις οποίες συμπληρώθηκαν οι διατάξεις του ανω¬ 
τέρω άρθρου. 

4) Τις υπ’ αριθμ. 3141, 6469 και 8901/2000 αποφά¬ 
σεις μας, όπως τροποποιήθηκαν μεταγενέστερα, με 
τις οποίες καθορίστηκε ανώτατο όριο επιτρεπόμενων 
ημερών κίνησης εκτός έδρας υπαλλήλων υπηρετού¬ 
ντων στις Νομαρχιακές Αυτ/σεις της Περιφέρειας. 

5) Το υπ’ αριθμ. 700/3.8.2005 έγγραφο της Νομαρ¬ 
χιακής Αυτ/σης Ζακύνθου με το οποίο διαβιβάζεται 
το αίτημά τους για αύξηση του καθοριζομένου με τις 
ανωτέρω αποφάσεις μας ορίου των 120 ημερών για 
τους γεωτεχνικούς υπαλλήλους που μετακινούνται για 
την εφαρμογή διαφόρων προγραμμάτων Κτηνιατρικής 
του Υπουργείου Αγροτικής Ανάπτυξης και Τροφίμων 
(ΟΣΔΕ, εξυγίανση ζωικού κεφαλαίου κ.λπ). 

6) Την ανάγκη υλοποίησης των ανωτέρω προγραμ¬ 
μάτων, αποφασίζουμε: 

Αυξάνουμε το ανώτατο όριο των επιτρεπόμενων 
ημερών μετακίνησης εκτός έδρας των γεωτεχνικών 
υπαλλήλων που υπηρετούν στη Νομαρχιακή Αυτ/ση 
Ζακύνθου πέραν αυτών που εγκρίθηκαν με τις ανω¬ 
τέρω αποφάσεις μας, κατά 55 ημέρες για κάθε υπάλ¬ 
ληλο. 

Το ύψος της προκαλούμενης δαπάνης ανέρχεται σε 
1000€ και θα βαρύνει το φορέα 292 και τον ΚΑΕ 0711. 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Κέρκυρα, 5 Σεπτεμβρίου 2005 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Ο. ΒΟΣΔΟΥ 

-♦- 

Αριθμ.8324 (5) 

Αύξηση ανωτάτου ορίου ημερών κίνησης εκτός έδρας 
γεωτεχνικών υπαλλήλων υπηρετούντων στην Νομαρ¬ 
χιακή Αυτ/ση Κεφαλληνίας και Ιθάκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του ν. 2503/1997. 

2) Τις διατάξεις του άρθρου 2 παρ. 3 του ν. 2685/1999 
«Κάλυψη δαπανών μετακινουμένων υπαλλήλων εντός 
και εκτός Επικράτειας και άλλες διατάξεις». 

3) Τ ις όμοιες του άρθρου 25 παρ. 6 του ν.2738/1999 με 
τις οποίες συμπληρώθηκαν οι διατάξεις του ανωτέρω 
άρθρου. 

4) Την αριθμ. 3141/31.3.2000 απόφασή μας, με την οποία 
καθορίστηκε ανώτατο όριο επιτρεπόμενων ημερών κί¬ 
νησης εκτός έδρας υπαλλήλων υπηρετούντων στη Νο¬ 
μαρχιακή Αυτ/ση Κεφαλληνίας. 

5) Το αριθμ.7587/1.9.2005 έγγραφο της Νομαρχιακής 
Αυτ/σης Κεφαλληνίας & Ιθάκης, με το οποίο διαβιβάζε¬ 
ται το αίτημα τους για αύξηση του καθοριζομένου με 
την ανωτέρω απόφαση μας ορίου των 120 ημερών για 
τους γεωτεχνικούς υπαλλήλους που μετακινούνται για 
την εφαρμογή διαφόρων προγραμμάτων και τη διεξα¬ 
γωγή ελέγχων εν γένει του Γεωργικού τομέα. 

6) Την ανάγκη υλοποίησης των ανωτέρω προγραμμά¬ 
των, αποφασίζουμε: 

Αυξάνουμε το ανώτατο όριο των επιτρεπόμενων ημε¬ 
ρών μετακίνησης εκτός έδρας των γεωτεχνικών υπαλλή¬ 
λων που υπηρετούν στη Νομαρχιακή Αυτ/ση Κεφαλληνίας 
και Ιθάκης, πέραν αυτών που εγκρίθηκαν με την ανωτέρω 
απόφαση μας, κατά 55 ημέρες για κάθε υπάλληλο. 

Η δαπάνη που θα απαιτηθεί για την εφαρμογή της 
απόφασης μας αυτής θα βαρύνει τις πιστώσεις του 
προϋπολογισμού της Νομαρχιακής Αυτ/σης Κεφαλλη¬ 
νίας και Ιθάκης, ύψους 10.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 13 Σεπτεμβρίου 2005 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Ο. ΒΟΣΔΟΥ 

-♦- 

Αριθμ. 5616 (6) 

Ανασυγκρότηση του Περιφερειακού Γνωμοδοτικού Συμ¬ 
βουλίου ΕγγειοβελτιωτικώνΈργων της Δ/νσης Δημο- 
σίωνΈργων Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του ν. 1558/1985 (τεύχος 137Α) «Κυβέρνηση και Κυ¬ 
βερνητικά Όργανα». 

β) Του άρθρου 4 του ν. 2026/1992 (Τεύχος 43Α) «Ρύθμι¬ 
ση θεμάτων οργάνωσης και προσωπικού της Δημόσιας 
Διοίκησης και άλλες διατάξεις». 

γ) Των άρθρων 212 και 223 του π.δ. 433/1977 «Περί 
οργανισμού του Υπουργείου Γεωργίας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την υπ’ αριθμ. 393155/22.9.1992 κοινή απόφαση των 
Υπουργών Προεδρίας και Κυβερνήσεως, Γεωργίας και 
Οικονομικών (Τεύχος 579Β) «Περιορισμός συλλογικών 
οργάνων του Υπουργείου Γ εωργίας». 

3. Τις διατάξεις του ν. 2503/30.5.1897 «Διοίκηση, οργά¬ 
νωση, στελέχωση της Περιφέρειας, Ρύθμιση θεμάτων 
για την Τοπική αυτοδιοίκηση και άλλες διατάξεις». 

4. Το 10395/28.4.2001 έγγραφο του Υπουργείου Γεωρ- 
γίας/Γενική Διεύθυνση Εγγειοβελτιωτικών Έργων και 
Γεωργικών Διαρθρώσεων/Διεύθυνση Αξιοποίησης Εγγει¬ 
οβελτιωτικών Έργων και Μηχ. Εξοπλισμού/Τμήμα Α. 

5. Την 885/6.2.2004 Απόφαση Περιφέρειας Στερεός 
Ελλάδας. 

6. Την 7105/8.11.2004 Απόφαση Περιφέρειας Στερεός 
Ελλάδας. 

7. Τις Υπηρεσιακές αλλαγές που συνετελέσθησαν στην 
Περιφέρεια Στερεός Ελλάδας. 

8. Το γεγονός ότι με την συγκρότηση - ανασυγκρότη¬ 
ση του ΠΓΣΕΕ δεν προκαλείται δαπάνη σε βάρος των 
Δημοσίων Επενδύσεων. 

9. Και επειδή είναι αναγκαία η άμεση ανασυγκρότηση 
του Περιφερειακού Γνωμοδοτικού Συμβουλίου Εγγειο¬ 
βελτιωτικών Έργων προκειμένου να γνωμοδοτήσει σε 
θέματα αρμοδιότητας του, αποφασίζουμε: 

1. Ανασυγκροτούμε το Περιφερειακό Γνωμοδοτικό Συμ¬ 
βούλιο Εγγειοβελτιωτικών Έργων (Π.Γ.Σ.Ε.Ε.) της Δ/νσης 
ΔημοσίωνΈργων Περιφέρειας Στερεός Ελλάδας, το οποίο 
θα γνωμοδοτεί για θέματα αρμοδιότητας του Τμήματος 
Εγγείων Βελτιώσεων από τα εξής μέλη: 

α. Την Πηνελόπη Σταυροπούλου - Ζήση της Δ/νσης 
Γεωργικής Ανάπτυξης αναπληρούμενη από το Θωμά 
Γρεββενίτη της ίδιας Υπηρεσίας. 

β. Την Αγορίτσα Παπαρίζου, υπάλληλο του κλάδου ΠΕ 
Μηχανικών Δ/ντή της Δ/νσης ΔημοσίωνΈργων Περ. Στ. 
Ελλάδας, αναπληρούμενη από τον Δημήτριο Αγγελέτο. 

γ. Τον Κων/νο Ντίτσα, υπάλληλο του κλάδου ΠΕ Αρ- 
χιτεκτ. της Δ/νσης Σχεδιασμού και Ανάπτυξης αναπλη- 
ρούμενο από την Ευγενία Οικονόμου. 

δ. Τον Παναγιώτη Ευμορφόπουλο υπάλληλο του κλάδου 
ΠΕ Μηχανικών Δ/ντή της ΔΕΚΕ Περιφέρειας Στ. Ελλάδας 
αναπληρούμενο από τον νόμιμο αναπληρωτή του. 

ε. Τ ον Προϊστάμενο του τμήματος Εγγείων Βελτιώσεων 
της Δ/νσης ΔημοσίωνΈργων Περιφέρειας Στ. Ελλάδος, 
αναπληρούμενο από τον νόμιμο αναπληρωτή του. 

2. Ορίζουμε πρόεδρο από τα μέλη του Συμβουλίου, την 
Πηνελ. Σταυροπούλου με αναπληρωτή τον ©ωμά Γρε- 
βενίτη. 

3. Εισηγητή ορίζουμε τον Προϊστάμενο του Τμήματος 
Εγγείων Βελτιώσεων της ΔΔΕ/ΠΣΕ αναπληρούμενο από 
τον νόμιμο αναπληρωτή του. 

4. Γραμματέα του συμβουλίου ορίζουμε την Μαρία 
Ανυφαντή Διοικητικό ΔΕ με Α' βαθμό της Δ/νσης Γε¬ 
ωργικής Ανάπτυξης, με αναπληρώτρια την Ανθούλα 
Ζαχάρη Διοικητικό ΔΕ με Β' βαθμό, υπάλληλο της ΔΔΕ 
Περιφέρειας Στερεός Ελλάδας. 

5. Η θητεία του συμβουλίου λήγει την 31.12.2005. 

Η απόφαση αυτή με μέριμνα της γραμματείας της ΔΔΕ 
Περιφέρειας Στερεός Ελλάδας να δημοσιευθεί στην 
Εφημερίδα της Κυβερνήσεως και να κοινοποιηθεί στα 
οριζόμενα μέλη. 

Λαμία, 23 Σεπτεμβρίου 2005 

Ο Γ ενικός Γ ραμματέας Περιφέρειας 
ΚΩΝ/ΝΟΣ ΕΞΑΡΧΟΣ 


Αριθμ. οικ.6696 (7) 

Χορήγηση άδειας άσκησης επαγγέλματος Κοινωνικής 
Λειτουργού στη Μαρία Σαραντίδου του Χαραλά- 
μπους. 

Ο ΝΟΜΑΡΧΗΣ ΗΜΑΘΙΑΣ 

Με την αριθ. 5814/27.9.2005 απόφαση του Νομάρχη 
Ημαθίας χορηγήθηκε άδεια άσκησης επαγγέλματος 
Κοινωνικού Λειτουργού στη Μαρία Σαραντίδου του 
Χαραλάμπους. 

Βέροια, 27 Σεπτεμβρίου 2005 

Με εντολή Νομάρχη 
Ο Αντινομάρχης 
Γ. ΜΙΧΑΗΛΙΔΗΣ 
-♦- 

Αριθμ. ΚΟ/1040 (8) 

Συμπλήρωση κατάστασης οικισμών οποίους χορηγού¬ 
νται οικοδομικές άδειες από τους Δημάρχους ή τους 
Προέδρους Κοινοτήτων. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1) Τις διατάξεις του ν. 2539/1997 (ΦΕΚ 244Α/4.12.1997) 
και ειδικότερα το άρθρο 21 αυτού. 

2) Την υπ’ αριθμ 60885/4983/27.9.1990 (ΦΕΚ 656 Β/ 
16.10.1990) Υπουργική Απόφαση περί χορήγησης οικο¬ 
δομικών αδειών από Προέδρους Κοινοτήτων. 

3) Την υπ’ αριθμ 77696/5775/62/9.11.1990 εγκύκλιο του 
ΥΠΕΧΩΔΕ. 

4) Την υπ’ αριθμ. ΚΟ/3394/1995 απόφαση Νομάρχη Κα¬ 
στοριάς με την οποία κατατάσσονται οι οικισμοί κάτω 
των 2000 κατοίκων σε κατηγορίες. 

5) Την υπ’ αριθμ. ΚΘ/1639/10.6.1999 απόφαση Νομάρ¬ 
χη Καστοριάς περί «καθορισμού κοινοτήτων του Νομού 
Καστοριάς στις οποίες χορηγούνται οικοδομικές άδειες 
από τους Προέδρους αυτών». 

6) Την υπ’ αριθμ. ΚΘ/1668/19.5.2000 απόφαση Νομάρ¬ 
χη Καστοριάς περί «συμπλήρωσης της κατάστασης οι¬ 
κισμών στους οποίους χορηγούνται οικοδομικές άδειες 
από τους Προέδρους αυτών». 

7) Το με αριθμό Πρωτοκόλλου 1412/2.6.2005 έγγραφο 
του Δήμου Βίτσιου. 

8) Την υπ’ αριθμ 2η Πράξη της 8ης Συνεδρίασης της 
14.6.2005 του Συμβουλίου Χωροταξίας-Οικισμού και βάλ- 
λοντος (ΣΧΟΠ), αποφασίζουμε: 

Συμπληρώνουμε τις αποφάσεις μας Κ0/1639/10.6.1999 
και ΚΟ/1668/19.5.2000 και προσθέτουμε τον οικισμό της 
Φωτεινής του Δήμου Βίτσιου στους οικισμούς, στους 
οποίους οι Δήμαρχοι Δήμων και Πρόεδροι Κοινοτήτων 
έχουν το δικαίωμα να εκδίδουν οικοδομικές άδειες, για 
εκτέλεση εργασιών σύμφωνα με την αριθμ 60885/4983/ 
16.10.1990 Υπουργική απόφαση. 

Με την απόφαση αυτή δεν προκαλείται οικονομική επι¬ 
βάρυνση του Δημοσίου της Νομαρχιακής Αυτοδιοίκησης 
ή των Οργανισμών Τοπικής Αυτοδιοίκησης. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Καστοριά, 22 Σεπτεμβρίου 2005 

Ο Νομάρχης 
ΚΩΝ/ΝΟΣ ΛΙΑΝΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




